Mart Lepik

Mart Lepik (ka Martin Lepik; 18. november 1900 Virumaa Kunda vald Katela – 17. detsember 1971 Tartu) oli eesti arhivaar ja kirjandusteadlane.

Ta lõpetas 1921. aastal Viru Maakonna Reaalgümnaasiumi (poeglaste gümnaasiumi). Aastatel 1921–1928 õppis ta Tartu Ülikooli filosoofiateaduskonnas eesti ja üldist kirjandust, aga ka rahvaluulet, läänemeresoome keeli, etnograafiat (ülikoolikursus jäi lõpetamata). Ta oli EYS Veljesto vilistlane.

Aastatel 1930–1950 töötas ta Õpetatud Eesti Seltsis, 1933–1940 Õpetatud Eesti Seltsi asjaajaja-raamatukoguhoidjana, 1938. aastal oli ÕES-i 100. aasta tähistamise peamisi korraldajaid. 1940. aasta alguses oli ta Eesti Kultuuriloolise Arhiivi juhataja. 

Ta juhtis Eesti Kirjandusmuuseumi loomist ning oli aastatel 1940–1942 ja 1944–1945 selle direktor ning aastatel 1943–1944 oli ta tegev muuseumi varade evakueerimist maale, Konguta valda (Aru mõisa) nende päästmiseks sõjategevuse küüsist. Muuseumi kogude päästmise ja säilitamise eest premeeriti teda ENSV Rahvakomissaride Nõukogu pooltMart Lepik 60-aastane. Keel ja Kirjandus, 1960, nr 11, lk 697. Aastatel 1945–1946 oli ta arreteeritud poliitiliselt süüdistatuna. 
pisi|Mart Lepiku haud Raadi kalmistul Tartus
Aastail 1946–1950 töötas ta Õpetatud Eesti Seltsi vastutava sekretärina. Aastatel 1951–1963 oli ta Eesti NSV TA Fr. R. Kreutzwaldi nimelise Kirjandusmuuseumi käsikirjade osakonna juhataja.

Mart Lepik suri 1971. aastal Tartus ja on maetud Raadi kalmistu Vana-Jaani kalmistule.

 Isiklikku 
Ta oli aastatel 1956–1971 abielus Betti Alveriga.
 Viited 

 Kirjandus 
 Liis Raud, "M. Lepik seitsmekümnene" – Sirp ja Vasar 20. november 1970, nr 47, lk 3
 Rudolf Põldmäe, "Biograafilist ja memuaarilist Mart Lepikust" – Keel ja Kirjandus 1974, nr 1, lk 15–21
  Rudolf Põldmäe, "Mart Lepiku tähtpäeva puhul" (80. sünniaastapäev) – Looming 1980, nr 11, lk 1644–1646
 Eva Aaver, Heli Laanekask, "Mart Lepik tekstikriitikuna" – Keel ja Kirjandus 1992, nr 2, lk 78–89
 Ea Jansen, "Mart Lepikule mõeldes" – Keel ja Kirjandus 2000, nr 11, lk 814–817
 Sirje Olesk, "Legendaarne vana toriseja Mart Lepik" – Maaleht 16. november 2000, lk 26–27
 "Kirjad üle mere. Mart Lepiku kirjavahetus Julius Mägiste, Karl Ristikivi ja Bernard Kangroga". Koostanud ja kommenteerinud Sirje Olesk, sari Litteraria, nr 19, Eesti Kirjandusmuuseum, Tartu 2000, 160 lk; ISBN 9985928644
 "Minu lamp põleb. Betti Alveri ja Mart Lepiku kirjavahetus 1947–1970" (261 kirja). Koostanud ja saatesõnad: Kristi Metste ja Eve Annuk, Varrak ja Eesti Kirjandusmuuseum, Tallinn 2015, 304 lk; ISBN 9789985333433

 Välislingid 
 http://ery.tlulib.ee/index.php?id=2048

Kategooria:Eesti kirjandusloolased
Kategooria:Eesti arhivaarid
Kategooria:EYS Veljesto liikmed
Kategooria:Virumaa Üliõpilaskogu liikmed
Kategooria:Eesti represseeritud isikud
Kategooria:Vana-Jaani kalmistule maetud
Kategooria:Sündinud 1900
Kategooria:Surnud 1971